./data/phi0430/phi001/phi0430.phi001.perseus-lat1.xml
Anonymous
Ita cum in extrema planitie iniquum in locum nostri appropinquassent, paratus hostis erat superior, ut transcundum superius itervehementer esset periculosum  Quod cum a Caesare esset animadversum, ne quid temere culpa secus admitteretur, eum locum definire coepit  Quod cum hominum auribus esset obiectum, moleste et acerbe accipiebant se impediri quo minus proelium conficere possent  Haec mora adversarios alacriores efficiebat: Caesaris copias timore impediri ad committendum proelium  Ita se efferentes iniquo loco sui potestatem faciebant, ut magno tamen periculo accessus eorum haberetur  Hic decumam suum locum, cornum dextrum, tenebant, sinistrum III  et V , itemque cetera auxilia et equitatus 1 Proelium clamore facto committitur